ہندوستان کے سابق فوجی سربراہ کی کشمیر کا سیاسی حل تلاش کرنے پر تاکید

ہندوستان کے سابق چیف آف آرمی اسٹاف وید پرکاش ملک نے کشمیر کا سیاسی حل تلاش کرنے پر زور دیا ہے۔

خبر کا کوڈ: ۴۲۷۷۴۰

تاریخ: ۲۶ تير ۲۰۱۷ - ۱۵:۲۱

رسا نیوز ایجنسی کی ہندوستانی ذرائع سے رپورٹ کے مطابق، ہندوستان کے سابق چیف آف آرمی اسٹاف وید پرکاش ملک نے کشمیر کا سیاسی حل تلاش کرنے پر زور دیا ہے۔

ہندوستانی شہر پونہ میں سرحد کالج برائے آرٹس، کامرس اور سائنس سے خطاب کرتے ہوئے وید پرکاش ملک نے کہا کہ کشمیر سمیت تنازعات کا خاتمہ صرف اور صرف فوج کا کام نہیں ہے، ان تنازعات کو سیاسی سطح پر حل کیا جانا ہے۔

انھوں نے کہا کہ  کشمیر کے مسئلے کے حل کا تمام تر بوجھ فوج کے کندھوں پر ڈال کر توقع کی جارہی ہے کہ فوج اکیلے یہ مسئلہ حل کرنے میں کامیاب ہوجائے گی حالانکہ یہ ناممکن ہے۔ کشمیر کے مسئلہ کا سیاسی حل تلاش کرنا بہت ضروری ہے۔/۹۸۸/ ن۹۴۰